b'\n_START_ARTICLE_\nSkulptur\n_START_PARAGRAPH_\nSkulptur (fra latin sculptura og sculpere snitte, udsk\xc3\xa6re). Skulptur er en afbildende rumlig kunstnerisk udtryksform udf\xc3\xb8rt af en billedhugger. Til skulpturer kan anvendes alle materialer, som kan antage form i tre dimensioner. Til de klassiske materialer h\xc3\xb8rer ler, tr\xc3\xa6, metal, sten, gips og voks. Moderne materialer er eksempelvis kunststof, tekstil, glas, sand og is. Moderne kunstnere eksperimenterer ogs\xc3\xa5 med konkrete genstande (readymades/objets trouv\xc3\xa9s), d\xc3\xb8de dyr, bygningsmaterialer og vand.'